**Beszámoló**

Az előadások rendkívül jól elkészítettek voltak, számomra ez volt az első ilyen tanórákon kívüli szakmai bemutató, amin részt vehettem. Bár csak az első kettő előadást, „*A nagyobb méretű energiatároló rendszerekben potenciálisan alkalmazható elektrokémiai áramforrások rövid áttekintése*”, illetve a „*Kis- és nagyműszeres megoldások az akkummulátorgyártás laboratóriumi munkájához, gyártás- és minőségellenőrzéshez*”, tudtam meghallgatni. Szakmailag nagyon pontos és alaposan átgondolt előadásokon vehettem részt. Tanár úr előadása nagyon hasonló volt mint, amit a Természettudomány és társadalom előadáson halhattunk. Érdekes volt számomra az is hogy bár kevés, de nagyon jó kérdések érkeztek a bemutatott anyaggal kapcsolatba. Bár én is fel tudtam volna tenni pár kérdést, ezt sietség miatt elhalasztottam.

Tanár úr az akkumulátorokról, illetve az általuk megvalósítható kémiai energia tárolásának lehetőségéről adott elő. Említette hogy energia tárolására több lehetőség is adódik, mint pl.: Szivattyús megoldások, stb… Magyarországon pedig csak az ilyen kémiai kötések által megvalósuló energia tárolásra van lehetőség. Viszont szerintem nem csak ebben rejlik a jövő. Bár az országban valóban nincsenek magas hegyek, de én mint hozzá nem értő egyből arra gondoltam, hogyha fölfele nem tudjuk szívni, akkor küldjük el lefele a vizet. Nem látok ellene semmilyen érvet, miért nem tudnánk egy föld alatti tárolót kialakítani vagy esetlegesen egy már meglévő üres vízraktárt átalakítani erre a célra. Mindenesetre az előadásnak ennek a részénél nekem ez az ötlet jutott egyből eszembe. De valóban a kémiai úton történő energia tárolásnak szerintem is fontos, és nagy jövője lesz, tömeges gyárthatósága lehet ennek az egyik oka.

Illetve még egy megjegyzés az előadáshoz, említette hogy az ólom akkumulátoroknak nincsen, vagy csak inkább kisebb a környezet szennyező hatása. Én ezzel nem teljesen tudok egyet érteni. Ha belegondolok hogy az ólmozott benzinben nemcsak a belélegzés volt rendkívül veszélyes számunkra, hanem maga a lerakódása is, pl.: utak mentén. Ólom talajba kerülve bár eleinte csak lokálisan szennyezi a környezetet és pusztítja az élővilágot, de ha esetleg a szennyezés mezőgazdasági művelés alatt álló terület közelében helyezkedik el, akkor a termesztett növényekben feldúsulhat az ólom. Ezek fogyasztása pedig rendkívül káros. Ezért én semmiképpen sem ajánlanám azt hogy „eldobjuk az ólom akkumulátort az erdőbe”. Viszont valóban az újrahasznosítás rendkívül jó megoldás erre a problémára. Meglepő volt hallani hogy nagy, ha nem szinte teljes, mértékben újra hasznosítható egy ilyen akkumulátor, ez számomra teljesen új információ volt, és egyáltalán nem gondoltam volna hogy erre már van technológia. Mindenképpen érdemes volt szerintem meghallgatni emiatt az előadást, és úgy érzem hogy sokkal jobb belátást kaptam ebbe az iparágba.

Említésre került még az előadás keretei között egy megoldás az akkumulátorok újra hasznosításának érdekében. Betétdíj fizetése. Szerintem ez egy egész jó megoldás lehetne a problémára. A tanár úr azt az ellenérvet említette hogy nem lehet bevezetni, hiszen el fogják lopni az autókból ezeket az eszközöket. Bár teljes mértékben egyet értek itt önnel, de annyi hozzá fűzni valóm még lenne, hogy ez nem a betét díjak miatti probléma lenne. Teljes mértékben megoldaná szerintem a problémát az akkumulátorok tekintetében, és a valós probléma itt nem a betét díj, hanem a lopás lenne, amit máshogyan kellene kezelni, pl.: Blokk felmutatásával lehet csak vissza venni, stb… Németországban ha jól tudom már érvénybe van a PET palackokkal ugyan ilyen okok, újrahasznosítás segítése, miatt a betét díj fizetése. Nem is kis összegeket lehet így vissza kapni egyes vásárlások alkalmával. Viszont nem nagyon hallok olyan híreket az országból hogy valaki PET palackokat lopna el másoktól. Mindenesetre szerintem megoldást jelentene és minden féle képen be kéne vezetni, akár több termék, nem csak az akkumulátoroknál, esetében is.

Összeségében mindenképpen 2 nagyon jó előadást hallgathattam meg. Szakmailag mindkettő nagyon érdekes volt és akár egy kisebb mértékben átdolgozott verzióját a hozzá nem értők számára is elő lehetne adni, szerintem mindenképpen sokat lehetne tanulni belőle.